ལྷག་པར་དུ་འདིར་ངོ་སྤྲོད་བྱ་འདོད་པ་ཞིག་ཡོད་པ་ནི།རྒྱལ་དབང་ལྔ་བ་ཆེན་པོའི་སྨན་བླའི་ཆོ་ག་ལས།ཡིད་སྲུབས་གཤེད་གྱུར་ལྷ་ལུང་དཔལ་རྡོ་རྗེ།མངའ་བདག་འོད་སྲུང་།ཞེས་པ་འདི་ནི་སྨན་བླའི་བླ་མ་བརྒྱུད་པའི་ལོ་རྒྱུས་ཤིག་ཡིན་ལ།མངའ་བདག་འོད་སྲུང་གིས་བོད་རང་གི་རིག་གནས་ཀྱི་ཆེད་དུ།རང་གི་ཡབ་གླང་དར་མ་ཨུ་དམ་བཙན་བགྲོངས་མཁན་གྱི་ལག་དམར་ལྷ་ལུང་དཔལ་གྱི་རྡོ་རྗེ་བླ་མར་བསྟེན་པའི་ལོ་རྒྱུས་འདུག་ལྟ་བུ་རེད།ཁ་སང་དེ་རིང་གཞན་གྱིས་གཡོ་སྒྱུ་རྐྱང་རྐྱང་གིས་ཕ་ཁ་གཡས་དང་བུ་ཁ་གཡོན་དུ་སྐོར་བཞིན་ཡོད་པའི་སྐབས་འདི་རུ་ཡང་།ང་ཚོ་ལ་ཁྲིམས་ཞེས་བོད་མི་ཐམས་ཅད་གཅིག་ཏུ་འཛིན་བྱེད་ཅིག་མེད་ཀྱང་།བླ་མ་གཅིག་གི་མངའ་འོག་ཏུ་དད་པ་དང་དམ་ཚིག་གཙང་མས་བཟུང་ནས་བསྡད་པ་ཡོད་འདི་ཡང་ནང་ཆོས་ཀྱི་གྲུབ་འབྲས་བླ་ན་མེད་པ་ཞིག་གོ།